Document ID: 32006R0830

NARIADENIE KOMISIE (ES) č. 830/2006
z 2. júna 2006,
ktorým sa mení a dopĺňa nariadenie (ES) č. 1342/2003, pokiaľ ide o dovoz obilnín a ryže
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1), a najmä na druhý odsek jeho článku 24,
so zreteľom na nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou (2), a najmä na jeho článok 25 ods. 2,
keďže:
(1)
Nariadením Rady (ES) č. 2007/2000 (3), ktorým sa zaviedli výnimočné obchodné opatrenia pre krajiny a územia zúčastňujúce sa na procese stabilizácie a pristúpenia k Európskej únii alebo sú s týmto procesom spojené, sa povoľuje dovoz obilnín a ryže pochádzajúcich z Albánska, Bosny a Hercegoviny a z colných území Čiernej Hory, Srbska alebo Kosova na územie Spoločenstva bez kvantitatívnych obmedzení a s oslobodením od cla.
(2)
Na základe článku 16 nariadenia Komisie (ES) č. 1342/2003 z 28. júla 2003, ktorým sa stanovujú osobitné podrobné pravidlá uplatňovania systému dovozných a vývozných licencií na obilniny a ryžu (4), členské štáty informujú Komisiu o žiadostiach o dovozné a vývozné licencie s Komisiou. V tejto komunikácii sa nevyžadujú údaje o krajine pôvodu týkajúce sa iných obilnín ako pšenica mäkká.
(3)
Členské štáty by mali oznamovať pôvod všetkých druhov obilnín a ryže uvedený v dovoznej licencii, aby sa dovozy obilnín a ryže do členských štátov mohli podrobne sledovať.
(4)
Nariadenie (ES) č. 1342/2003 by sa malo zodpovedajúcim spôsobom zmeniť a doplniť.
(5)
Opatrenia stanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
V článku 16 nariadenia (ES) č. 1342/2003 sa odsek 2 nahrádza takto:
„2. Vzhľadom na vydané dovozné licencie členské štáty poskytujú každý deň údaje o množstvách, na ktoré sa licencie vzťahujú, podľa pôvodu a kódu výrobku a v prípade pšenice mäkkej podľa triedy kvality. Pôvod sa tiež uvádza v oznámeniach o dovozných licenciách pre ryžu.“
Článok 2
Toto nariadenie nadobúda účinnosť 1. júla 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 2. júna 2006

Labels: 3
17